CELEX: 32016R0085
Language: hr
Date: 2016-01-25 00:00:00
Title: Provedbena uredba Komisije (EU) 2016/85 оd 25. siječnja 2016. o obustavi podnošenja zahtjeva za dodjelu potpore za privatno skladištenje svinjskog mesa iz Provedbene uredbe (EU) 2015/2334

26.1.2016   
            
            
               HR
            
            
               Službeni list Europske unije
            
            
               L 17/10
            
         PROVEDBENA UREDBA KOMISIJE (EU) 2016/85
   оd 25. siječnja 2016.
   o obustavi podnošenja zahtjeva za dodjelu potpore za privatno skladištenje svinjskog mesa iz Provedbene uredbe (EU) 2015/2334
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Uredbu Komisije (EZ) br. 826/2008 od 20. kolovoza 2008. o utvrđivanju zajedničkih pravila za dodjelu potpore za privatno skladištenje određenih poljoprivrednih proizvoda (2), a posebno njezin članak 23. stavak 3. točke (a) i (c),
   budući da:
   
               (1)
            
            
               Na temelju pregleda stanja na tržištu i uporabe programa potpore za privatno skladištenje svinjskog mesa iz Provedbene uredbe Komisije (EU) 2015/2334 (3) preporučljivo je razmisliti o ukidanju programa. Komisija namjerava zatražiti mišljenje Odbora za zajedničku organizaciju poljoprivrednih tržišta o odgovarajućoj Uredbi o ukidanju. Međutim, sama namjera nosi rizik prekomjernog broja zahtjeva u okviru tog programa potpore.
            
         
               (2)
            
            
               Stoga je potrebno obustaviti podnošenje zahtjeva za potporu iz Provedbene uredbe (EU) 2015/2334 i odbiti određene zahtjeve podnesene prije razdoblja obustave.
            
         
               (3)
            
            
               Kako bi se izbjegle spekulacije, ova Uredba stupa na snagu sljedećeg dana od dana objave u Službenom listu Europske unije,
            
         DONIJELA JE OVU UREDBU:
   Članak 1.
   1.   Primjena članka 2. Provedbene uredbe (EU) 2015/2334 obustavlja se za razdoblje od 27. siječnja 2016. do 2. veljače 2016. Zahtjevi za sklapanje ugovora podneseni tijekom tog razdoblja ne prihvaćaju se.
   2.   Zahtjevi podneseni od 21. siječnja 2016., o čijem bi se prihvaćanju odlučilo tijekom razdoblja iz stavka 1., odbijaju se.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. siječnja 2016.
      
         
            Za Komisiju,
         
         
            u ime predsjednika,
         
         Jerzy PLEWA
         
            Glavni direktor za poljoprivredu i ruralni razvoj
         
      
   
   
      (1)  SL L 347, 20.12.2013., str. 671.
   
   
      (2)  SL L 223, 21.8.2008., str. 3.
   
   
      (3)  Provedbena uredba Komisije (EU) 2015/2334 оd 14. prosinca 2015. o otvaranju privatnog skladištenja svinjskog mesa i utvrđivanju iznosa potpore unaprijed (SL L 329, 15.12.2015., str. 10.).